ΑΘΗΝΑ 24/10/2017

ΑΡ. ΠΡΩΤ.: 3771

**ΔΕΛΤΙΟ ΤΥΠΟΥ**

**ΣΑΣ ΚΟΙΝΟΠΟΙΟΥΜΕ ΤΗΝ ΑΝΑΦΟΡΑ ΚΑΙ ΤΗΝ ΜΗΝΥΣΗ**

**ΠΟΥ ΚΑΤΑΘΕΣΑΜΕ ΣΤΟΝ ΠΡΟΪΣΤΑΜΕΝΟ**

**ΕΙΣΑΓΓΕΛΙΑΣ ΠΡΩΤΟΔΙΚΩΝ κο ΖΑΓΟΡΙΤΗ**

Το πρωί της Τρίτης 24 Οκτωβρίου 2017 και ώρα 9π.μ. επισκεφτήκαμε τον Προϊστάμενο Εισαγγελίας Πρωτοδικών, κο Ζαγορίτη στα Δικαστήρια. **Καταθέσαμε Αναφορά συνοδευόμενη με τα έγγραφα που υπογράφουν η Διευθύντρια του Μικροβιολογικού Εργαστηρίου και η Επόπτρια Υγείας του Νοσοκομείου που επιβεβαιώνουν την ύπαρξη δονακίου της χολέρας στο Νοσοκομείο «Έλενας Βενιζέλου».**

Προσκομίσαμε επίσης έγγραφο του Σωματείου Εργαζομένων που αναφέρεται στην χάλια κτιριακή κατάσταση του Νοσοκομείου.

**Ο Προϊστάμενος Εισαγγελίας ανέγνωσε τα έγγραφα που προσκομίσαμε και τα συμπεριέλαβε στα έγγραφα του ΚΕΕΛΠΝΟ** με βάση τα οποία διετάχθη εισαγγελική έρευνα για διασπορά ψευδών ειδήσεων. Τα εν λόγω έγγραφα δεν είχαν κατατεθεί.

**Ζητήσαμε επίσης να διατάξει την επανεξέταση των μικροβιολογικών πλακακίων των δειγμάτων** της 5ης Οκτωβρίου που φυλάσσονται στο μικροβιολογικό εργαστήριο του Νοσοκομείου «Έλενας Βενιζέλου».

**Με βάση τα έγγραφά μας διέταξε κατεπείγουσα έρευνα την οποία ανέθεσε σε Εισαγγελέα. Η Εισαγγελέας θα αποφασίσει για την επανεξέταση των δειγμάτων.**

**Ταυτόχρονα καταθέσαμε μηνυτήρια αναφορά κατά του Αναπληρωτή Υπουργού Υγείας κου Παύλου Πολάκη για το υβριστικό παραλήρημα των τελευταίων ημερών κατά της ΠΟΕΔΗΝ και του Προέδρου της.**

Σας κοινοποιούμε την μήνυση και την αναφορά.

ΓΙΑ ΤΗΝ Ε.Ε. ΤΗΣ ΠΟΕΔΗΝ

Ο ΠΡΟΕΔΡΟΣ Ο ΓΕΝ. ΓΡΑΜΜΑΤΕΑΣ

ΜΙΧΑΛΗΣ ΓΙΑΝΝΑΚΟΣ ΧΡΗΣΤΟΣ ΠΑΠΑΝΑΣΤΑΣΗΣ